Den største teglstensbygning uden for centralborgen var en treskibet bygning 48 x 1,5 m.<ref name="Hv 25">Hvass (2004), s. 25</ref> I denne bygnings nordøstlige hjørne fandtes et kampestensfundament mellem ydermur og en indre mur, som menes at være fundament for en kakkelovn, idet der er fundet et trækulholdigt lag over fundamentet samt skår efter cylinderformede kakkelpotter, daterede til 1300-tallet.<ref>Hvass (2004), s. 25f</ref> Kakkelpotterne har siddet i en muret ovnkappe med mundingen udad og bunden indad således, at den opvarmede flade blev størst og dermed udstrålingen af varme fra ovnen. Mens de to sideskibe har haft flisegulv, gælder dette ikke det centrale midterskib.<ref name="Hv 26"/> Det formodes, at bygningen har været anvendt ved indkvarteringen af kongens rytteri, idet det opvarmede sideskib kan have været anvendt til mandskabskvarter.<ref name="Hv 25"/> Senere er der sket en tilbygning på bygningens østside, hvis formål er usikker.<ref name="Hv 25"/>
Historie Bygninger,_konstruktioner_og_anlæg